钦定古今图书集成/明伦汇编/氏族典/第337卷 > 刘攽
## 钦定古今图书集成/明伦汇编/氏族典/第337卷 > 刘攽

按《宋史刘敞传》：“敞弟攽，字贡父，与敞同登科，仕州县
二十年，始为国子监直讲。熙宁中，判尚书考功，同知
太常礼院。尝诒安石书，论新法不便，安石怒，斥通判
泰州。哲宗初，为秘书少监，以疾求去，知蔡州，召拜中
书舍人，以疾不起。攽为人疏儁，不修威仪，喜谐谑，数
用以招怨侮，终不能改。”